Andris Akmentiņš

Andris Akmentiņš (īstajā vārdā Andris Grīnbergs, dzimis  Valmierā) ir latviešu dzejnieks un prozaiķis, atdzejotājs.

Biogrāfija 
1987. gadā izglītību ieguvis Valmieras 5. vidusskolā. 1994. gadā absolvējis Latvijas Universitātes Filoloģijas fakultāti. 1992. gadā bija laikraksta "Neatkarīgā Cīņa" žurnālists. No 1993. līdz 1994. gadam bijis izdevniecības "Zvaigzne" mārketinga direktors. 1996. gadā sācis strādāt reklāmas aģentūrā "Bates ADM". 

Publicējies kopš 1988. gada, kopš 1994. gada ir Latvijas Rakstnieku savienības biedrs. Atdzejojis krievu dzeju, vairākkārt tekstgrupas "Orbīta" autorus, tulkojis arī bērnu grāmatiņas izdevniecībā "Egmont Latvia" un rakstījis tekstus bērnu teātra izrādēm un multiplikācijas filmām. Sērijā "Mēs. Latvija, XX gadsimts" uzrakstījis romānu "Skolotāji", kurā apcerējis latviešu inteliģences likteņus Hruščova atkušņa laikā, par prototipiem izmantojot savas dzimtas piederīgo dzīvesstāstus. Sērijā "Es esmu..." uzrakstījis romānu "Meklējot Ezeriņu", kura centrā ir latviešu rakstnieks Jānis Ezeriņš.

1992. gadā saņēmis Klāva Elsberga prēmiju par dzejas publikācijām periodikā. 2019. gadā saņēmis AKKA/LAA Autora balvu un Dzintara Soduma balvu par romānu "Skolotāji".

Bibliogrāfija

Dzeja 
 Māja [dzeja]. Rīga: Sprīdītis, 1992.
 Spēka meklēšana [dzeja; kopā ar Aleksandra Hela prozu]. Rīga: 13, 1993. 
 Maigi gari rīti [dzeja]. Rīga: Pētergailis, 2001.
 Zemeņu blūzs [dzejas izlase ar jauniem dzejoļiem]. Rīga: Zvaigzne ABC, 2011.
 Laimīgas Beigas [dzeja]. Rīga: Dienas Grāmata, 2022.

Proza 
 Siltāks kā asara [trīs stāsti]. Rīga: Preses nams, 2000.
 Trīs brāļi [bērniem]. Rīga: Datorzinību centrs, 2001.
 Skolotāji [romāns]. Rīga: Dienas grāmata, 2018.
 Meklējot Ezeriņu [romāns]. Rīga: Dienas Grāmata, 2021.
 Õpetajad [Skolotāji, igauņu val. tulk. Contra]. Mina Ise, 2021.

Atsauces 

Valmierā dzimušie
Latvijas dzejnieki
Latvijas Universitātes absolventi